- Hindi News
- National
- डिंगमैन पॉवर के खुलासे से निगम अफसरों में हड़कंप, कई पार्षद भी परेशान, बोले जांच करो
डिंगमैन पॉवर के खुलासे से निगम अफसरों में हड़कंप, कई पार्षद भी परेशान, बोले- जांच करो
विधायक घनश्याम दास बोले- कंपनी के आरोप सच्चाई से परे, टेंडर कैंसिल होने से पहले यह बात क्यों नहीं बताई
भास्करन्यूज | यमुनानगर
डिंगमैनपॉवरके सनसनीखेज खुलासे के बाद नगर निगम के अधिकारियों में खलबली मची है। कई पार्षद भी खुलासे से बेहद परेशान हैं। इसी वजह से अब पूरे मामले को दबाने का प्रयास हो रहा है। कई पार्षदों ने तो इसकी जांच करवाने की भी मांग कर दी। इसके लिए हर संभव सहयोग देने की भी पेशकश की है। उधर कंपनी ने भी जांच होने पर मोटी कमीशन का दबाव बनाने वाले निगम अधिकारियों का कच्चा चिट्ठा खोलने की बात कही है।
इसबयान से मचा हड़कंप : घर-घरसे कूड़ा उठाने वाली कंपनी डिंगमैन पॉवर का टेंडर कैंसिल होने के बाद मंगलवार को निदेशक बृजपाल ने बड़ा खुलासा किया था। उन्होंने निगम के कई अधिकारियों पर मोटी कमीशन लेने के लिए दबाव बनाने का आरोप लगाया था। साथ ही नोटबंदी के दौरान कई खातों में मोटी रकम जमा करवाने की भी बात कही थी। इस खुलासे से उन लोगों में हड़कंप मच गया जिनके खाते में पैसे ट्रांसफर हुए। खुद एक व्हाट्सअप ग्रुप में भी बृजलाल ने खुलासा होने पर अधिकारियों को पसीना आने की बात पोस्ट की थी।
^अगर मेरे आरोपों को लेकर राज्य सरकार की ओर से जांच करवाई गई तो कंपनी पूरी मदद करेगी। आरोपों से जुड़ा पूरा रिकार्ड पेश किया जाएगा। हम पहले भी यह बात कह सकते थे। पर उम्मीद थी कि अधिकारियों के रवैये में बदलाव जाएगा। मगर ऐसा नहीं हुआ। मोटी कमीशन नहीं दी तो टेंडर कैंसिल कर दिया गया। बृजलाल,निदेशक, डिंगमैन पॉवर
^आरोपों को लेकर डिंगमैन पॉवर की नीयत ठीक नहीं है। अगर अधिकारी मोटी कमीशन मांग रहे थे। या फिर नोटबंदी के दौरान खातों में पैसे ट्रांसफर करवाने का दबाव बना रहे थे तो ये आरोप पहले लगाने चाहिए थे। घनश्यामदास अरोड़ा, विधायक, यमुनानगर
^कंपनी के आरोप गंभीर हैं। सभी आरोपों की जांच हो। मैंने निगम कमिश्नर से बात की है कि कौन अधिकारी कमीशन लेता था और किस-किस के खाते में नोटबंदी के दौरान रुपए जमा हुए हैं। इसकी जांच हो। सीनियरडिप्टी मेयर पवन बिट्टू
^डिंगमैन पॉवर के खुलासे से साफ हो गया कि कई अधिकारी भ्रष्टाचार में डूबे हैं। शक के दायरे में आने वाले पार्षदों उनके परिवारों के खातों की भी जांच हो। सतपालडग्गा, पार्षद
^हमारे कई साथी भी अधिकारियों के साथ भ्रष्टाचार के इस खेल में संलिप्त हैं। ऐसे में कंपनी निदेशक के खुलासे की जांच होनी चाहिए। मोटी कमीशन विधायकों को खुश करने को ये खेल हुआ है। नवनीतशर्मा, पार्षद
^डिंगमैन पॉवर को वे खाते सार्वजनिक करने चाहिए जिनमें नोटबंदी में पैसे जमा किए गए थे। इसके लिए मैं कंपनी को हर संभव सहयोग करुंगी ताकि लोगों के सामने भ्रष्टाचारियों के चेहरे बेनकाब हो। निर्मलचौहान, पार्षद
^ये बेहद ही गंभीर मामला है। डीसी साहब को खुद इस मामले की जांच करवानी चाहिए। हम तो पहले से ही भ्रष्टाचार के खिलाफ लड़ाई लड़ रहे हैं। भ्रष्टाचार के इस मामले में सभी अधिकारी संलिप्त हैं। देवेंद्रसिंह, पार्षद
tgl_Latn sot_Latn hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva